|  |
| --- |
| Številka: 007-22/2018/7 |
| Ljubljana, 28. 2. 2018 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| **ZADEVA: Četrto poročilo o delu medresorske delovne skupine za prenovo registrske zakonodaje – predlog za obravnavo**  |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) v zvezi z 2. točko Sklepa Vlade Republike Slovenije št. 02402-8/2014/12 z dne 1. 2. 2017 je Vlada Republike Slovenije na ... seji dne ... sprejela naslednji sklep:1. Vlada Republike Slovenije se je seznanila s četrtim poročilom o delu medresorske delovne skupine za prenovo registrske zakonodaje.2. Medresorska delovna skupina posreduje naslednje poročilo o svojem delu Vladi Republike Slovenije do 31. 12. 2018. mag. Lilijana Kozlovič GENERALNA SEKRETARKAPriloga:* Četrto poročilo o delu medresorske delovne skupine za prenovo registrske zakonodaje.

Sklep prejmejo:* ministrstva,
* vladne službe.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * Franc Stanonik, generalni direktor, Direktorat za notranji trg
* Mag. Alenka Žagar, sekretarka, po pooblastilu vodja Sektorja za gospodarsko pravo, pomoč in prestrukturiranje gospodarskih družb v težavah in intelektualno lastnino, Direktorat za notranji trg
* Aleš Gorišek, sekretar, Sektor za gospodarsko pravo, pomoč in prestrukturiranje gospodarskih družb v težavah in intelektualno lastnino, Direktorat za notranji trg
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Gradivo vsebuje četrto poročilo o delu medresorske delovne skupine za prenovo registrske zakonodaje. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA/NE |
| b) | usklajenost slovenskega pravnega reda s pravnim redom Evropske unije | DA/NE |
| c) | administrativne posledice | DA/NE |
| č) | gospodarstvo, zlasti mala in srednja podjetja ter konkurenčnost podjetij | DA/NE |
| d) | okolje, vključno s prostorskimi in varstvenimi vidiki | DA/NE |
| e) | socialno področje | DA/NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | DA/NE |
| **7.a Predstavitev ocene finančnih posledic nad 40.000 EUR:**/ |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/**Kratka obrazložitev:**Gradivo nima finančnih posledic. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA/NE |
| Gradivo (predpis) je bilo poslano v mnenje: * Skupnosti občin Slovenije SOS: DA/NE
* Združenju občin Slovenije ZOS: DA/NE
* Združenju mestnih občin Slovenije ZMOS: DA/NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA/NE |
| Gradivo je takšne narave, da sodelovanje javnosti ni potrebno. |
| (Če je odgovor DA, navedite: /Datum objave: ………V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): /Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje: /Poročilo je bilo dano ……………..Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA/NE |
| **11. Gradivo je uvrščeno v delovni program vlade:** | DA/NE |
| Zdravko Počivalšek MINISTER |

PRILOGA:

* Četrto poročilo o delu medresorske delovne skupine za prenovo registrske zakonodaje.

PRILOGA

**ČETRTO POROČILO O DELU MEDRESORSKE DELOVNE SKUPINE ZA PRENOVO REGISTRSKE ZAKONODAJE**

**Uvod**

Medresorska delovna skupina za prenovo registrske zakonodaje (v nadaljnjem besedilu: medresorska delovna skupina) je bila ustanovljena 3. 4. 2014 s sklepom Vlade Republike Slovenije (v nadaljnjem besedilu: Vlada RS) št. 01201-5/2014/6 o ustanovitvi, nalogah in sestavi medresorske delovne skupine za prenovo registrske zakonodaje. Sestava medresorske delovne skupine je bila do sedaj spremenjena dvakrat: s sklepoma št. 01203-1/2016/5 z dne 28. 1. 2016 in št. 01203-1/2016/8 z dne 1. 12. 2016.

Medresorska delovna skupina šteje 19 članov iz 8 organov. Vodi jo generalni direktor Direktorata za notranji trg na Ministrstvu za gospodarski razvoj in tehnologijo.

Temeljna naloga medresorske delovne skupine je priprava strokovnih podlag za prenovo določb Zakona o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15 in 15/17; v nadaljnjem besedilu: ZGD-1), Zakona o Poslovnem registru Slovenije (Uradni list RS, št. 49/06, 33/07 – ZSReg-B, 19/15 in 54/17; v nadaljnjem besedilu: ZPRS-1) in Zakona o sodnem registru (Uradni list RS, št. 54/07 – uradno prečiščeno besedilo, 65/08, 49/09, 82/13 – ZGD-1H, 17/15 in 54/17; v nadaljnjem besedilu: ZSReg), ki se nanašajo na registrske postopke in sistem Vse na enem mestu (VEM), po novem sistem za podporo poslovnim subjektom.

V skladu z izhodišči za prenovo registrske zakonodaje, s katerimi se je Vlada RS seznanila 17. 7. 2014, so poglavitni cilji prenove:

* poenostavitev in poenotenje postopkov registracije poslovnih subjektov,
* vzpostavitev enotne platforme za registracijo poslovnih subjektov za vse pristojne organe,
* zagotovitev mehanizmov za vodenje ažurnih podatkov o vseh poslovnih subjektih,
* vodenje podatkov o poslovnih subjektih v enem registru – poslovnem registru,
* zagotovitev večje pravne varnosti in varnosti pravnega prometa.

Medresorska delovna skupina o svojem delu poroča Vladi Republike Slovenije. Do sedaj je poročala trikrat: 11. 12. 2014, 28. 1. 2016 in 1. 2. 2017.

**Poročilo o delu medresorske delovne skupine v obdobju od 1. 2. 2017 do 1. 2. 2018**

Aktivnosti na normativnem področju

V obdobju od 1. 2. 2017 do 1. 2. 2018 so potekale aktivnosti v okviru prve faze prenove registrske zakonodaje. Državni zbor Republike Slovenije (v nadaljnjem besedilu: Državni zbor RS) je sprejel tri zakonske novele: Zakon o spremembah in dopolnitvah Zakona o gospodarskih družbah (Uradni list RS, št. 15/17; v nadaljnjem besedilu: ZGD-1J), Zakon o spremembah in dopolnitvah Zakona o Poslovnem registru Slovenije (Uradni list RS, št. 54/17; v nadaljnjem besedilu: ZPRS-1B), Zakon o spremembah in dopolnitvah Zakona o sodnem registru (Uradni list RS, št. 54/17: ZSReg-G).

Na podlagi ZSReg-G in v skladu s spremembami ZGD-1J je Vlada RS 4. 1. 2018 sprejela Uredbo o spremembah in dopolnitvah Uredbe o sodnem registru (Uradni list RS, št. 1/18) in Uredbo o spremembah in dopolnitvah Uredbe o vpisu družb in drugih pravnih oseb v sodni register (Uradni list RS, št. 1/18).

Na podlagi ZPRS-1B bodo sprejeti nova Uredba o vodenju in vzdrževanju Poslovnega registra Slovenije ter pravilnika o točkah za podporo poslovnim subjektom in o oddaji vlog v sistem za podporo poslovnim subjektom.

Poglavitne vsebinske rešitve

1. Sistem povezovanja poslovnih registrov

Z zakonskimi novelami smo v slovenski pravni red prenesli določbe Direktive 2012/17/EU Evropskega parlamenta in Sveta z dne 13. junija 2012 o spremembi Direktive Sveta 89/666/EGS ter direktiv 2005/56/ES in 2009/101/ES Evropskega parlamenta in Sveta glede povezovanja centralnih in trgovinskih registrov ter registrov družb (UL L št. 156 z dne 16. 6. 2012, str. 1, v nadaljnjem besedilu: Direktiva 2012/17/EU).

Na podlagi Direktive 2012/17/EU je bil na evropski ravni vzpostavljen sistem povezovanja poslovnih registrov, ki ga sestavljajo poslovni registri držav članic Evropske unije in Evropskega gospodarskega prostora, evropski portal za dostop do podatkov o družbah in podružnicah teh družb ter osrednja informacijska platforma, ki podpira procese.

Sistem povezovanja poslovnih registrov od junija 2017 dalje:

1. omogoča enostavno in enotno elektronsko komunikacijo med poslovnimi registri o pravnih dejstvih, povezanih s poslovanjem družb in podružnic teh družb na notranjem trgu Evropske unije in Evropskega gospodarskega prostora ter

2. na enem mestu, to je na evropskem spletnem portalu e-pravosodje zagotavlja javne podatke in dokumente o vseh kapitalskih družbah in podružnicah teh družb.

Komunikacija med poslovnimi registri v tem trenutku obsega dve funkcionalnosti:

1. izmenjavo informacij o začetku ali končanju likvidacijskih postopkov ali drugih postopkov zaradi insolventnosti družb ter izbrisu družb, ki imajo v drugi državi članici podružnico. Namen te izmenjave je doseči, da bi se po izbrisu tujega podjetja, ki nima pravnega naslednika, izbrisale tudi vse njegove podružnice, ki jih ima to podjetje v drugih državah članicah, in

2. izmenjavo informacij o vpisu čezmejne združitve v register.

Na evropskem spletnem portalu e-pravosodje se zagotavljajo podatki in dokumenti, ki jih od držav članic zahtevata publicitetni direktivi o razkritjih podatkov in dokumentov kapitalskih družb in podružnic tujih podjetij. Nekateri osnovni podatki o družbah so na portalu dostopni brezplačno, medtem ko so drugi podatki in dokumenti o družbah ter podatki in dokumenti o podružnicah teh družb lahko dostopni brezplačno ali proti plačilu glede na politiko posamezne države članice.

Z zakonskimi novelami smo v Sloveniji vzpostavili podlago za delovanje slovenskega nacionalnega vozlišča sistema povezovanja poslovnih registrov.

Po uveljavitvi zakonskih novel je bil na pobudo Agencije Republike Slovenije za javnopravne evidence in storitve (v nadaljnjem besedilu AJPES) sklenjen Sporazum o sodelovanje pri upravljanju slovenskega nacionalnega vozlišča sistema povezovanja poslovnih registrov, h kateremu je poleg AJPES pristopilo še Vrhovno sodišče Republike Slovenije, Ministrstvo za gospodarski razvoj in tehnologijo in Ministrstvo za pravosodje. Sporazum, ki je začel veljati 5. 12. 2017, ureja pravice in obveznosti navedenih organov v zvezi z upravljanjem nacionalnega vozlišča.

2. Sistem za podporo poslovnim subjektom

Z ZPRS-1B smo iz ZSReg prenesli določbe o sistemu »Vse na enem mestu« in jih prenovili v skladu z Zagonskim elaboratom vladnega strateškega razvojnega projekta P6.3 »VEM za poslovne subjekte«. Z ZPRS-1B in ZSReg-G je bil zaokrožen zakonodajni del prizadevanj za vzpostavitev še učinkovitejšega podpornega sistema za podjetnike in družbe v vseh fazah njihovega razvoja.

Sistem »Vse na enem mestu« (v nadaljnjem besedilu: VEM) se je preimenoval v sistem za podporo poslovnim subjektom, točke VEM v točke za podporo poslovnim subjektom, informacijski sistem e-VEM pa v informacijski sistem za podporo poslovnim subjektom. Določena je bila možnost oddaje sprememb prijave v sistemu socialnega zavarovanja. Sistem za podporo poslovnim subjektom v skladu z ZGD-1 obsega tudi preverjanje omejitev vpisa v sodni ali poslovni register. Določeno je bilo, da lahko poslovne procese prek sistema za podporo poslovnim procesom neposredno prek oddaljenega dostopa opravljajo tudi drugi poslovni subjekti in ne samo samostojni podjetniki ali gospodarske družbe. Rok hrambe začasne centralne elektronske hrambe podatkov je bil določen na 6 mesecev od zaključka postopka. Določili smo tudi, s katerim enoličnim identifikatorjem se iz različnih evidenc prevzemajo osebni podatki. Pristojnost za podelitev dovoljenja za opravljanje postopkov za podporo poslovnim procesov in nadzor točk za podporo poslovnim procesom sta se iz Ministrstva za javno upravo prenesla na Ministrstvo za gospodarski razvoj in tehnologijo.

3. Vpogled v podatke o poslovnih subjektih po posameznikih

Z ZSReg-G in ZPRS-1B je bila dopolnjena ureditev vpogleda v podatke o poslovnih subjektih po posameznikih. Od leta 2015 iskanje ni več vezano samo na poslovni subjekt ampak tudi na posameznika. Iskalnik, ki je dostopen na spletni strani AJPES, omogoča podatek, v katerih poslovnih subjektih v Sloveniji je fizična ali pravna oseba ustanovitelj, družbenik, zastopnik in član organa nadzora. Za dostop do podatkov je treba v iskalnik predhodno vpisati ustrezne identifikacijske znake. Pri fizičnih osebah se zahteva kombinacija osebnega imena in EMŠO ali osebnega imena in davčne številke ali osebnega imena in naslova prebivališča, pri pravnih osebah pa firma, ime, matična ali davčna številka.

Dopolnjena ureditev ponuja možnost vpogleda o udeležbi posameznika v povezanih osebah, ki bo uporabniku skrajšala pot do podatka o posameznikovi udeležbi v povezanih osebah. Uporabniki bodo lahko za vse osebe, ki v določenem poslovnem subjektu nastopajo v vlogi ustanovitelja, družbenika, zastopnika ali člana organa osebe, z dodatno zahtevo preverili, v kakšni vlogi in v katerem poslovnem subjektu še nastopajo v eni izmed teh vlog. Spletne strani AJPES bodo v skladu z navedenim nadgrajene z dodatnimi funkcionalnostmi. Zasnovane bodo tako, da bo vpogled podatkov o subjektu vpisa v sodni register (npr. gospodarske družbe) vseboval tudi povezavo do vpogleda podatkov o udeležbi ustanoviteljev, družbenikov, zastopnikov ali članov nadzora v povezanih pravnih osebah (poslovnih subjektih). Nova ureditev bo prek spletnih strani AJPES dostopna v drugi četrtini leta.

Aktivnosti v okviru delovne skupine

Medresorska delovna skupina se je do sedaj sestala štirikrat: 29. 5. 2014, 24. 10. 2014, 15. 10. 2015 in 12. 1. 2018. Na prvem sestanku so člani pregledali naloge, obravnavali izhodišča za prenovo registrske zakonodaje in se dogovorili o nadaljnjem delu, na drugem sestanku so člani obravnavali prvo poročilo o delu, na tretjem sestanku vsebinske pripombe na osnutek novega Zakona o Poslovnem registru Slovenije (v nadaljnjem besedilu: ZPRS-2), povezane z vprašanjem definicije poslovnega registra, terminologije z ZSReg, vpisov delov poslovnih subjektov in dejavnosti, vodenja podatkov o računih poslovnih subjektov v tujini, vpisovanja končnih / dejanskih lastnikov,oblikovanja prehodnih določb idr., plan in vsebino dela medresorske delovne skupine, drugo poročilo o delu in spremembe sestave medresorske delovne skupine.

Na četrtem sestanku 12. 1. 2018 so člani obravnavali četrto obdobno poročilo Vladi RS, spremembe sestave medresorske delovne skupine in dve vsebinski točki: vpis dejavnosti poslovnih subjektov v poslovni register ter vpis investicijskih in pokojninskih skladov. Dogovorili so se tudi o planu dela v letu 2018.

Poleg sestankov članov medresorske delovne skupine je bila v obdobju poročanja organizirana vrsta drugih sestankov v različnih sestavah, namenjenih usklajevanju zakonskih rešitev in drugih vprašanj, povezanih z registrsko zakonodajo in drugimi povezanimi področji.

Člani medresorske delovne skupine so se dogovorili, da se bodo v letu 2018 sestali še dvakrat, prvikrat do konca junija in drugikrat do začetka novembra 2018. Ministrstvo za gospodarski razvoj in tehnologijo bo moralo v okviru prve faze prenove registrske zakonodaje Vladi RS predlagati sprejem nove Uredbe o vodenju in vzdrževanju Poslovnega registra Slovenije, ki je v fazi medresorskega usklajevanja, in sprejeti pravilnik, ki bo urejal točke za podporo poslovnih subjektom in oddajo vlog v informacijski sistem za podporo poslovnim subjektom. Prav tako bo ministrstvo do začetka marca 2018 prenovilo besedilo novega Zakona o Poslovnem registru Slovenije in ga poslalo v mnenje članom medresorske delovne skupine. Ko bo besedilo novega zakona usklajeno, bo ministrstvo besedilo poslalo vsem registrskim organom in organom, pristojnim za zakonodajo, ki ureja status poslovnih subjektov s pozivom, da pripravijo in pošljejo besedilo sprememb področne zakonodaje.